b'\n_START_ARTICLE_\nBill & Melinda Gates Foundation\n_START_PARAGRAPH_\nBill & Melinda Gates Foundation er verdens st\xc3\xb8rste humanit\xc3\xa6re organisation, grundlagt af Bill Gates og Melinda Gates i 2000._NEWLINE_Stiftelsens prim\xc3\xa6re m\xc3\xa5l er at forbedre grundl\xc3\xa6ggende sundhedstjenester, reducere ekstrem fattigdom. I USA arbejder stiftelsen med at give lige adgang til uddannelse og adgang til informationsteknologi, heriblandt Khan Academy. Stiftelsen har blandt andet givet store midler til The Global Fund for at bidrage til kampen mod hiv/aids, tuberkulose og malaria._NEWLINE_Organisationen har hovedkontor i Seattle, USA og kontrolleres af \xc3\xa6gteparret Gates og deres n\xc3\xa6re ven, Warren Buffett. Ved slutningen af 2014 havde organisationen en kapital p\xc3\xa5 44,3 milliarder dollar og 1382 ansatte.\n_START_SECTION_\nProjekter i Danmark\n_START_PARAGRAPH_\nGennem sit Global Libraries program finansierede stiftelsen i 2013 et forskningsprojekt omkring brugen af offentligt tilg\xc3\xa6ngelige computere i biblioteker. Danmark var \xc3\xa9t blandt 17 europ\xc3\xa6iske lande i unders\xc3\xb8gelsen.'